Mehhiko  Väikesekasvuline, külalislahke ja rõõmsameelne rahvas. Armastavad muusikat, laulu ning tantsu. Päikeses põlenud ilusad särasilmsed lapsed on äravahetamiseni sarnased.  Luksuslikud rannakuurordid võrratute liivarandadega köidavad turiste. Siia tullakse igast ilmakaarest rannamõnusid ja päikest nautima.  Maiade sajanditetagune kõrge kultuur on  mõistatuslik veel praegugi. Taevasse kõrguvad püramiidid. Inimeste või Jumalate kätetöö, nagu vahel arvatakse. Tolleaegsete linnadevahelised tasased, laiad teed, ehitatud ajal, mil autosid ei tuntud.  Ülitäpne ajaarvestus, Maiade kalender. Usk ning uskumused olid olulisel kohal, mis aitasid elada ning surra. Maiade ajalik elu pidi olema austusväärne, et väärikalt lahkuda ning pärida ihaldatud koht igaveses elus.  Müstilised koopad, maaaluste järvedega olid pühad paigad, mõnikord ainsad magevee  allikad. Neid hoiti puhtana ja austati. Nüüd snorgeldajate meelispaigad.  Mexico City, maailma suurlinn ning rahvaste paabel. Vaesus ja jõukus kontrastselt kõrvuti eksisteerimas. Rahvarohked väljakud, kirevad turuplatsid ning liiklusummikutes tänavad annavad värvika pildi miljonitelinna igapäevasest elust. Õitsvad aiad ja rohelised pargil leevendavad müra ja pakuvad varju kuuma päikese eest.  Linn tekkis kadunud Texcoco järve põhjale. Aktiivne maavärisemise piirkond, kus soine, pehme pinnas liigub ning  vajub pidevalt. Mägede haardes olev suurlinn hingab vaevaliselt ja mustjashall sudu püsib majade kohal. Ohtlikus läheduses popsutavad pahaendelised tulemäed. Eksootika ja salapärasus käsikäes pakuvad elamust, mida mujalt naljalt ei leia.